Eelkõige Saksamaa on kaevanud mitmete uute ELi riikide madalate maksude üle ning süüdistanud neid "maksudumpingus", et välisinvesteeringuid oma riiki meelitada.    Euroopa Komisjon lükkas aga eile igasuguse maksude  harmoneerimise plaani kava tagasi ning teatas, et pooldab tervet maksukonkurentsi. "Euroopa Komisjonil ei ole absoluutselt mitte mingit plaani esitada ettepanekuid ettevõtete tulumaksu osas. Need, kes kritiseerivad teisi riike madalate maksude pärast, hauguvad vale puud," ütles siseturu voliniku pressiesindaja Jonathan Todd.    Brüsseli ametnike sõnul on sellisel riigil nagu Eesti igati mõistlik kehtestada võimalikult madalad ettevõtlusmaksud, mis aitaks korvata riigi perifeerse asendi ning muud negatiivsed  tegurid, kirjutas FT.    Isegi kui Saksamaa ja Prantsusmaa otsustavad oma maksud ühtlustada, ei ole teistel ELi riikidel mingit sundi nende eeskuju järgida.